Aceh
Ti Aceh ((Acehnes: Acèh ([ʔaˈtɕɛh]); Jawoë: اچيه; Olandes: Atjeh wenn Aceh) ket ti probinsia ti Indonesia. Ti teritorio ket mabirukan iti akin-amianan a patingga ti Sumatra. Ti kapitoliona a ket ti Banda Aceh. Daytoy ket asideg iti Is-isla Andaman ken Nicobar ti India ken naisina kaniada babaen ti Baybay Andaman. Ti populasionna ket addaan iti kangatuan a porsiento dagiti Muslim idiay Indonesia, a kaaduanda nga agbibiag segun dagiti ugali ken dagiti linteg ti Sharia.[2]
Adda dagiti 10 indihenio nga etniko a grupo iti daytoy a rehion, ti kadakkelan ket ti tattao nga Acehnes, a mangbukel iti agarup a 80% aginggana iti 90% iti populasion ti rehion. Ti Aceh ket naipagpagarup nga isu ti lugar a nangrugian iti pannakaiwarwaras ti Islam idiay Indonesia, ken ti kangrunaan a banag iti pannakaiwarwaras ti Islam iti Abagatan a daya nga Asia. Naabutan ti Islam ti Aceh (Dagiti pagarian ti Fansur ken Lamuri) idi agarup a 1250 AD. Idi nasapa a maikasangapulo ket pito a siglo ti Sultanato ti Aceh ket isu idi ti kabaknangan, nabileg ken ti kaaduan a naimuyongan nga estado iti rehion ti Linglingsat Malaka. Ti Aceh ket addaan iti pakasaritaan iti politikal a wayawaya ken ti resistansia iti panagtengngel babaen dagiti gangganaet, mairaman dagiti dati nga Olandes a kolonista ken ti gobierno ti Indonesia.
Dagiti nagibasaran[urnosen | urnosen ti taudan]
- ^ "Statistik Indonesia / 2017 Statistical Yearbook of Indonesia 2017"; pagsasao ti obra wenno nagan: Indones.
- ^ Mapa dagiti lugar nga addaan iti impluensia iti linteg ti Sharia.
Dagiti akinruar a silpo[urnosen | urnosen ti taudan]
Dagiti midia a mainaig iti Aceh iti Wikimedia Commons
Pakaammo ti panagbiahe idiay Aceh manipud iti Wikivoyage (iti Ingles)
ace_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn